A4-0079/98

Ψήφισμα σχετικά με την έκθεση της Επιτροπής για την επανεξέταση, βάσει της αποκτηθείσας εμπειρίας, της οδηγίας 85/384/ΕΟΚ του Συμβουλίου, της 10ης Ιουνίου 1985, σύμφωνα μετο άρθρο 30 της εν λόγω οδηγίας (COM(97)0350 - C4-0487/97)

Το Ευρωπαΐκό Κοινοβούλιο,

- έχοντας υπόψη την έκθεση της Επιτροπής (COM(97)0350 - C4-0487/97),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0079/98),

Α. εκτιμώντας ότι η οδηγία 85/384/ΕΟΚ του Συμβουλίου της 10ης Ιουνίου 1985 για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών ((ΕΕ L 223 της 21.8.1985, σελ. 15.)) αποτελεί μία από τις τομεακές οδηγίες στο πεδίο της αναγνώρισης των πτυχίων, η έγκριση της οποίας κρίθηκε απαραίτητη λόγω των ιδιαιτεροτήτων που παρουσιάζει στον «χώρο της αρχιτεκτονικής»,

Β. εκτιμώντας ότι κατά την εφαρμογή της εν λόγω οδηγίας, η οποία τροποποιήθηκε περαιτέρω ώστε να λαμβάνει υπόψη την τελευταία διεύρυνση με την προσχώρηση των νέων κρατών μελών στην Ευρωπαΐκή Κοινότητα καθώς και την επανένωση της Ομοσπονδιακής Δημοκρατίας της Γερμανίας, σημειώθηκαν σοβαρές καθυστερήσεις στη μεταφορά των διατάξεων αυτής στο εσωτερικό δίκαιο των κρατών μελών,

Γ. έχοντας υπόψη ότι, σύμφωνα με το άρθρο 30 της προαναφερθείσας οδηγίας 85/384/ΕΟΚ, η έκθεση της Επιτροπής αποτελεί επανεξέταση της οδηγίας αυτής επί τη βάσει της αποκτηθείσας εμπειρίας και, παράλληλα, προβλέπει τροποποιήσεις και ρυθμίσεις που θα προταθούν στη συνέχεια,

Δ. λαμβάνοντας υπόψη ότι η Επιτροπή δεν έκρινε απαραίτητο να δώσει στο Ευρωπαΐκό Κοινοβούλιο τη δυνατότητα να γνωμοδοτήσει, προτού περιλάβει η ίδια τις εν λόγω τροποποιήσεις και αναπροσαρμογές σε μια πρόταση οδηγίας,

1. εκφράζει την ικανοποίησή του για το γεγονός ότι οι πληροφορίες που περιέχονται στην έκθεση της Επιτροπής είναι πλήρεις και αναλυτικές 7

2. είναι πεπεισμένο ότι, δεδομένης της πολυπλοκότητας και της ποικιλομορφίας του υπό εξέταση τομέα, η εφαρμογή της οδηγίας 85/384/ΕΟΚ αποτελεί χαρακτηριστικό παράδειγμα όπου η αρχή της αυτόματης αναγνώρισης των πτυχίων, που κατοχυρώνεται στο άρθρο 2 της οδηγίας αυτής, δεν αρκεί για να καλύψει ένα μεγάλο αριθμό κύκλων σπουδών αρχιτεκτονικής οι οποίοι είναι, ωστόσο, απόλυτα θεμιτοί 7

3. πιστεύει ότι οι ελλείψεις αυτές μπορούν να καλυφθούν αποτελεσματικότερα με την συχνότερη εφαρμογή των διατάξεων του άρθρου 7 της οδηγίας 85/384/ΕΟΚ από τα κράτη μέλη, ούτως ώστε να καταστεί δυνατόν να περιληφθούν στον κατάλογο που προβλέπει το άρθρο 7 όλοι οι εγκεκριμένοι κύκλοι σπουδών στον τομέα της αρχιτεκτονικής και τα χορηγούμενα πτυχία, πιστοποιητικά και άλλοι τίτλοι σπουδών με στόχο την αμοιβαία αναγνώρισή τους από τα κράτη μέλη 7

4. εκφράζει την ελπίδα ότι τα κράτη μέλη θα εφαρμόζουν ολοένα και συχνότερα τις αρχές που καθόρισε το Δικαστήριο στην απόφασή του σχετικά με την υπόθεση «Βλασσοπούλου» ((Απόφαση της 7ης Μαΐου 1991, Υπόθεση C-340/89, Συλλογή 1991, σελ. Ι-2357)) 7

5. λαμβάνει προσωρινώς γνώση των τροποποιήσεων και ρυθμίσεων που προτίθεται να επιφέρει η Επιτροπή στο κείμενο της οδηγίας 85/384/ΕΟΚ και θα λάβει σχετική απόφαση στην έκθεσή του επί της προτάσεως οδηγίας της 2ας Δεκεμβρίου 1997 (COM(97)0638) ((EE C 28 της 26.1.1998, σελ. 1.)) 7 εκφράζει ωστόσο τη λύπη του για το γεγονός ότι η Επιτροπή δεν έδωσε στο Ευρωπαΐκό Κοινοβούλιο τη δυνατότητα να γνωμοδοτήσει σχετικά με την ανακοίνωση αυτή προτού εγκρίνει την πρόταση οδηγίας 7

6. ζητεί η αρμόδια αρχή στη χώρα υποδοχής (βλ. άρθρα 12, 14, 22) να ορίζεται σαφώς και να αποτελεί αντικείμενο συστηματικής γνωστοποίησης προς την Επιτροπή 7

7. επιδοκιμάζει την πρόθεση της Επιτροπής να αμβλύνει τις οικονομικές απαιτήσεις όσον αφορά τις παροχές υπηρεσιών, ζητεί όμως να αμβλυνθούν και οι απαιτήσεις προσκόμισης τίτλων και βεβαιώσεων οσάκις υπηρεσίες παρέχονται και πάλι σε μικρή χρονική απόσταση από την προηγούμενη 7

8. ζητεί από την Επιτροπή να επανεξετάσει κατά πόσον, στο πλαίσιο της πρότασης οδηγίας της 2ας Δεκεμβρίου 1997 (COM(97)0638), τα κράτη μέλη τα οποία το 1985 δεν είχαν υποβάλει σχετική αίτηση ή δεν είχαν περιληφθεί στις εξαιρέσεις, οι οποίες χορηγήθηκαν σε άλλα κράτη μέλη κατά την έναρξη ισχύος της οδηγίας, θα έχουν τη δυνατότητα να αναγνωρίζουν προσεγενέστερες περιόδους κατάρτισης σε συνδυασμό με μακροχρόνιες περιόδους άσκησης, όπως προβλέπει ήδη η παρούσα πρόταση οδηγίας για άλλες κατηγορίες επαγγελμάτων 7

9. φρονεί ότι η Επιτροπή θα πρέπει να το καλέσει να συμμετάσχει - μέσω της αρμόδιας επιτροπής του - στη μελέτη που προτίθεται ενδεχομένως να αναλάβει και η οποία συνίσταται στην αξιολόγηση, σε εύθετο χρόνο, της σκοπιμότητας να υπαχθεί ο κλάδος της αρχιτεκτονικής στο γενικό σύστημα που προβλέπεται στην οδηγία 89/48/ΕΟΚ ((ΕΕ L 19 της 24.1.1989, σελ. 16.)) 7 είναι εντούτοις της γνώμης ότι, με τα σημερινά δεδομένα, θα πρέπει να συνεχίσει να εφαρμόζεται ως έχει η οδηγία 85/384/ΕΟΚ που αφορά τον τομέα της αρχιτεκτονικής, δεδομένου ότι έχει ήδη αποδειχθεί στην πράξη η εύρυθμη λειτουργία της 7

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στις κυβερνήσεις των κρατών μελών.